Új szelek fújnak a kismama divatban - Vásárhelyi hírek
BulvárÚj szelek fújnak a kismama divatban
Ma már a jövendőbeli anyukáknak készült ruhák szinte semmiben nem különböznek a megszokott daraboktól, mindössze funkcionalitásban nyújtanak többet.
Nem illett divatozni
Még nem olyan régen, a hatvanas-hetvenes években is megszokott volt, hogy az állapotos nők legkevésbé sem mutogatják a pocakjukat. ‘Másállapotuk’ idején a színésznők, modellek visszavonultak, eltűntek, majd akkor jelentek meg újra - egy üde pólyás babával -, ha visszanyerték tökéletes külsejüket.
Bár voltak csinos darabok is, fő jellemzőjük a retro kismamaruháknak a visszafogottság, illetve a sátorponyva jellegű takarás volt.
Szűk farmerben is járhatunk a kilenc hónap alatt
Éppen ezért sokan előre félnek attól, amikor el kell hagyniuk kedvenc ruháikat, és bele kell bújniuk az alaktalan kismama ruhákba. Szerencsére nagyjából az utóbbi évtizedben elindult egy nagyon pozitív trend, és a kismama ruházat sokféle, divatos és izgalmas lett. Egyre kevésbé érzik úgy a nők, hogy megkövetelné a várandósság, hogy emiatt át kellene változniuk egy időre, és a nagymamák otthonkáira hasonlító ruhákba kellene bújniuk.
Ma már létezik például terhes leggings, vagy trendi sztreccs farmer, amelynek a hasrésze rugalmas anyagú, sőt állítható. De a divat a szoptatós melltartókat is elérte, már pöttyös változatot is választhatunk.
A megszokott nőies külső persze csak egy ésszerű határig tartható meg. Javasolt például, hogy a kismamák nagy hassal hanyagolják a tűsarkú cipőt, például azért, mert balesetveszélyes.
A két számmal nagyobb melltartó nem ugyanaz
Érdemes beszerezni minél többet a szezon nőies és vonzó kismamaruháiból, hogy amikor már csak ezeket váltogathatjuk, ne érezzük beszürkültnek, unalmasnak a külsőnket.
Azzal érdemes vigyázni, hogy nem kimondottan a terhes nőknek tervezett ruhákat, hanem a méretünknél pár számmal nagyobb bő holmikat hordjunk. Nagyon jó, ha az állapotos alkatra kitalált ruhát viselünk, mivel ez támogatja a legjobban a kényelmünket és a baba növekedését. Az sem mellékes, hogy a kismamaruhák csak a has részen bővülnek, ezekben nem látszunk ‘nagyobbnak’ a valós méretünknél, és csajosak, szépek lehetünk kilenc hónapon át.
Jó tudni, kétfajta terhesség létezik: mikor a csípő oldalt is megnagyobbodik, illetve mikor csak a pocak nő előrefelé - ez utóbbi a fiú babáknál jellemző. Főleg ez utóbbi esetben teljesen felesleges a kismamáknak hatalmas lebernyegeket hordaniuk, mivel nem lesznek terebélyesebbek.
Vannak olyan darabok, amelyek sokaknak komoly segítséget nyújthatnak: ilyen a haspánt, amely alátámasztja a pocakot az utolsó hónapokban.
Rendkívül kényelmes az újdonságnak számító szoptatós trikó is, ami egy bélelt, megerősített kosaras mellrésszel ellátott top. Nem kell külön melltartót és külön topot hordanunk, mivel ez 2 az 1-ben. A szülés után viselt darabokat egyébként érdemes már hamarabb megrendelni, hogy ezzel se kelljen foglalkoznunk, ha már karunkban tartjuk a babát.
A víz fontosságáról – Székbíró Zsuzsanna...
Miért fontos hogy naponta elegendő vizet igyunk? Milyen következményei lehetnek a vízhiánynak? Tudja-e hogy a víz...
Ennivaló receptjeink Angélától -...
A TV Paprikából megismert Baracskay Angéla, a Vásárhelyi Hírek háziasszonya a szokásos kuglóf...